Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1165

c) A fa szakrestaurátor szakképesítés speciális szakmai követelményei Gyûjtemény és tárgyismeret: Ismerje — a különbözõ korokra és stílusokra jellemzõ néprajzi és iparmûvészeti fatárgyak és bútorok típusait, — a legfontosabb bútortörténeti korszakokat, — a magyarországi gyûjteményekben található legkiemelkedõbb és legjellegzetesebb fatárgyakat és bútorokat, — a restaurálás-etikai szempontból a fatárgyak és bútorok használatával összefüggõ kultúrtörténeti és életmódtörténeti, valamint egyháztörténeti vonatkozásokat. Készítéstechnika: Ismerje — a fa megmunkálásának történetét, — a fatárgyak aranyozásának technikáját. Legyen képes — az asztalosság alapanyagaival és szerszámaival dolgozni, — az alapvetõ asztalostechnikák kivitelezésére, — intarzia készítésére és aranyozás kivitelezésére, — a fából készült mûtárgyak, illetve bútorok eredeti készítéstechnikájának és szerkezetének meghatározására, — a festett fatárgyak vagy bútorok rétegeinek feltárására, — a fatárgyak rekonstrukciójának, illetve másolatainak elkészítésére. Anyagismeret-anyagvizsgálat: Ismerje — a famegmunkálásban felhasznált nyersanyagok és végtermékek anyagi tulajdonságait, — a fatárgyak fizikai, kémiai és biológiai károsodásának okait és jeleit, — a nedves régészeti faleletek elõkerülési állapotát. Legyen képes — a fatárgyak szerkezeti és anyagvizsgálata legfontosabb módszereinek alkalmazására, az eredmények értékelésére. Restaurálás-konzerválás: Ismerje — a fa- és bútorrestaurálás legfontosabb módszereit. Legyen képes — régészeti feltáráson a faleletek, illetve töredékeik felvételére, — gondoskodni a fatárgyak, bútorok károsodását megakadályozó szállításról, mozgatásról, elhelyezésrõl, — elvégezni a nedves, a festetlen és a festett, valamint az aranyozott történeti, néprajzi és iparmûvészeti fatárgyak és bútorok állapotfelmérését, tisztítását, fertõtlenítését, szilárdítását és konzerválását, — a restaurátori etika figyelembevételével a fából készült mûtárgyak töredékeinek ragasztására, a hiányok pótlására, felületi hiányainak retusálására, különféle bevonatok készítésére, — etikailag és esztétikailag megfelelõ kiegészítéssel és retusálással a fából készült mûtárgyakat, illetve bútorokat tanulmányozásra, kiállításra, raktározásra alkalmassá tenni.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes